ประจำเดือนยังไม่มา คือเราเคยกินยาคุมฉุกเฉินไปตอนเดือนธันวา 61 เดือนมกราเมนก็คลาดเคลื่อนมาไม่ปกติ คือเลยมาเกือบ2อาทิต คือมาวันที่26 มกรา 61และหายวันที่30 มกรา 61 แล้วในเดือนกุมภาเมนก็ยังไม่มาจนถึงมีนาวันที่10 เราเลยไปซื้อที่ตรวจครรภ์มาแล้วปรากฎว่าขึ้นขีดเดียวแต่เมนก็ยังไม่มา แต่เราตรวจตอนเย็นมันเกี่ยวกันหรือเปล่าค่ะว่าต้องตรวจตอนเช้าถึงจะเห็นผลเพราะเพื่อนๆที่เคยใช้บอกกันมาค่ะ เพราะเราไม่เคยตรวจมาก่อน อีกอย่างปวดท้องน้อยคะแต่ปวดไม่ถึงขั้นปวดประจำเดือน เราเครียดมากเลยคะ จะให้ไม่เครียดก็ทำไม่ได้ง่ายเลย ขอคำปรึกษาด่วนคะ
สวัสดีค่ะ หากประจำเดือนล่าสุดมาวันที่ 26-30 ม.ค.62 และในเดือน ก.พ. ไม่มีประจำเดือนมา เมื่อได้ตรวจหาการตั้งครรภ์อย่างถูกต้องแล้วในวันที่ 10 มี.ค. และพบขึ้นเพียง 1 ขีดก็แสดงว่าไม่น่ามีการตั้งครรภ์เกิดขึ้น แม้ว่าจะตรวจในตอนเย็นก็ตาม เพราะหากได้ตรวจเมื่อประจำเดือนได้ขาดหายไปนานแล้ว ไม่ว่าจะตรวจในช่วงเวลาใด หากมีการตั้งครรภ์จริง ก็น่าจะตรวจพบได้แล้วค่ะดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอกาารปวดท้องน้อย อาจเป็นอาการก่อนการมีประจำเดือนมาก็ได้ หรืออาจเกิดจากสาเหตุอื่นๆ ก็ได้ เช่น มีความเครียด มีท้องผูก มีมดลูกอักเสบ เป็นต้นแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ต่อ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น